Rabbit-Proof Fence (filme)

Rabbit-Proof Fence é un filme australiano dirixido por Phillip Noyce que se estreou no 2002. Baséase no libro Follow the Rabbit-Proof Fence de Doris Pilkington Garimara, que conta a historia real da nai da autora, e doutras dúas nenas aborixes mestizas, que despois de seren arrebatadas ás súas familias polo goberno, regresaron elas soas ó seu fogar percorrendo centos de quilómetros.

 Sinopse 
miniatura|150px|dereita|Mapa do valado a proba de coellos que seguiron as nenas para ir dende Moore River ata Jigalong.
Ano 1931, Australia. Molly Craig (Everlyn Sampi) é unha nena que foxe coa súa irmá máis nova e coa súa curmá, as tres mestizas de aborixes australianos, dunha institución gobernamental creada para formar ás nenas como empregadas domésticas ó servizo da sociedade branca australiana. Armada de gran coraxe e determinación, Molly guía ás pequenas dende Moore River ata Jigalong seguindo o valado contra os coellos que atravesa o oeste de Australia. Vivirán unha auténtica odisea percorrendo as 1.500 millas que as separan do seu fogar.

 Personaxes 
 Everlyn Sampi como Molly Craig
 Kenneth Branagh como A.O. Neville
 David Gulpilil como Moodoo
 Tianna Sansbury como Daisy Craig Kadibill
 Laura Monaghan como Gracie Fields
 Jason Clarke como Constable Riggs
 Ningali Lawford como Maud
 Myarn Lawford como Avoa de Molly
 Deborah Mailman como Mavis

 Galardóns e nomeamentos 
 2002: Premio do público no Festival Internacional de Cine de Edimburgo.

 Véxase tamén 
 Outros artigos 
 Rabbit-proof fence
 Xeracións roubadas
 Aborixes australianos
 Bibliografía 


Categoría:Filmes de 2002
Categoría:Filmes en lingua inglesa
Categoría:Filmes en lingua walmajarri
Categoría:Filmes de Australia
Categoría:Filmes de Miramax Films
Categoría:Filmes dirixidos por Phillip Noyce
Categoría:Filmes sobre supervivencia
Categoría:Filmes ambientados en 1931
Categoría:Filmes baseados en feitos reais
Categoría:Filmes sobre racismo
Categoría:Xeracións roubadas